# Sridevi Kapoor

| Sridevi Kapoor |
| --- |
|  |
| Født | Shree Amma Yanger Ayyapan 13. aug. 1963 Sivakasi |
| Død | 24. feb. 2018   (54 år) Dubai |
| Beskjeftigelse | Filmskuespiller, filmprodusent, produsent, skuespiller  |
| Ektefelle | Boney Kapoor (1996–2018; avslutningsårsak: personens død) Mithun Chakraborty (1985–1988) |
| Barn | Janhvi Kapoor Khushi Kapoor |
| Nasjonalitet | India |
| Utmerkelser | vis
9 oppføringer
Padma Shri in arts (2013) Stardust Award for Best Drama Actress (2013; for verk: English Vinglish) Filmfare Award for Best Actress (1990; for verk: ChaalBaaz) Kerala State Film Award for Best Child Artist (1971; for verk: Poompatta) Filmfare Award for Best Actress (1992; for verk: Lamhe) Filmfare Award for Best Actress – Tamil (1982; for verk: Meendum Kokila) Nandi-prisen for beste kvinnelige skuespiller (1991; for verk: Kshana Kshanam) Filmfare Award for Best Actress – Telugu (1992; for verk: Kshana Kshanam) Tamil Nadu State Film Awards

 |
|

---

Sridevi Kapoor på Commons |

Sridevi på *Lakme Fashion Week*, 2010
**Sridevi Kapoor**, mest kjent under kunstnernavnet **Sridevi**, (født **Shree Amma Yanger Ayappan**; 13. august 1963 i Sivakasi i Tamil Nadu i India, død 24. februar 2018 i Dubai i De forente arabiske emirater) var en indisk Bollywood-skuespillerinne. Sridevi begynte sin filmkarriere ved fire års alder og medvirket i mer enn 250 indiske filmer.

## Liv og virke

### Bakgrunn

Hun ble født som Shree Amma Yanger Ayappan i den daværende indiske delstat Madras (som nå heter Tamil Nadu). Farens morsmål var tamil, morens var telugu. Sridevis førstespråk var tamil i og med hvor hun vokste opp, men hun vokste opp nærmest tospråklig.

Hun begynte som barneskuespillerinne i sørindiske filmproduksjoner.

### Karriere i voksen alder

Da hun begynte å spille voksenroller hadde hun allerede medvirket i rundt 200 filmer. Hun opptrådte i filmer på de sørinsiske språkene tamil, telugu og malayalam, og fra 1983 var hun også med i hindifilmer. Med Kamal Haasan ble hun i 23 filmer del av et av de mest fremgangsrike filmparene i sørindisk film.

Særlig betydningsfull ble i 1983 en av Hrishikesh Mukherjee redigert film, *Sadma*, et filmdrama om en kvinne som led av hukommelsestap etter en bilulykke. Den regnes som en særlig viktig hindifilm.[*trenger referanse*] Et høydepunkt i hennes karriere kom i 1991 med hovedrollen i dramaet *Lamhe* av Yash Chopra. Hun fikk priser for sin prestasjon der, blant annet en Filmfare Award som beste hovedrolleskuespillerinne.

Etter sitt ekteskap med filmprodusenten Boney Kapoor, en bror av skuespillerne Sanjay og Anil Kapoor, og etter å ha født to døtre, trakk hun seg tilbake fra filmen.

Hun ledet et fjernsynsshow som ble vist hver 14. dag, og opptrådte i fjernsynsreklamer. I 2012 hadde hun et vellykket *comeback* i filmen *English Vinglish*. Hun fikk i 2013 utmerkelsen Stardust Award for dette.

Sridevi var medlem av styret i Asian Academy of Film and Television.

Hun døde 54 år gammel av et hjerteinfarkt, mens familien var gjester ved et bryllup i Dubai. Senere rapporter tyder på at hun druknet etter et illbefinnende i badekaret på et hotell i Dubai.

Hun mottok den indiske utmerkelsen Padma Shri for sitt kunstneriske virke i 2013.[*trenger referanse*]

## Referanser

## Eksterne lenker

* (en) Sridevi – kategori av bilder, video eller lyd på Commons
* (en) Sridevi på Internet Movie Database

* (fr) Sridevi på Allociné

* (en) Sridevi på AllMovie

* (en) Sridevi hos The Movie Database
* Sridevi på Instagram

* Sridevi på X (tidligere Twitter)